EELNÕU

30.06.2025

**Psühhiaatrilise abi seaduse muutmise seadus (ohjeldusmeetmete regulatsiooni kohaldamisala laiendamine)**

**§ 1. Psühhiaatrilise abi seaduse muutmine**

Psühhiaatrilise abi seaduses tehakse järgmised muudatused:

**1)** paragrahvi 1 lõiget 1 täiendatakse pärast tekstiosa „suhteid tervishoiuasutustega“ tekstiosaga „, sealhulgas psüühikahäire käsitlemisel vältimatu abi, kiirabi, statsionaarse eriarstiabi ja statsionaarse õendusabi käigus“;

**2)** paragrahvi 14 lõige 1 muudetakse ja sõnastatakse järgmiselt:

„(1) Tervishoiuteenuse osutaja võib vältimatu abi, kiirabi, statsionaarse eriarstiabi ja statsionaarse õendusabi osutamisel rakendada psüühikahäirega isiku suhtes ohjeldusmeetmeid, kui isiku psüühikahäire tõttu, mis piirab tema võimet oma käitumisest aru saada või seda juhtida on tekkinud otsene oht isiku enda või teise elule, tervisele või julgeolekule ja muud vahendid ohu kõrvaldamiseks, sealhulgas vestlus, veenmine ja suuline rahustamine, ei ole osutunud küllaldaseks.“;

**3)** paragrahvi 14 lõike 2 punkti 4 täiendatakse pärast tekstiosa „eraldusruumi paigutamine –“ tekstiosaga „käesoleva seaduse § 11 lõikes 1 sätestatud asjaoludel“;

**4)** paragrahvi 14 lõike 3 kolmas lause tunnistatakse kehtetuks;

**5)** paragrahvi 141 lõike 1 esimest lauset täiendatakse pärast sõna „tervishoiutöötaja“ sõnaga „pideva“;

**6)** paragrahvi 141 lõike 1 teine lause tunnistatakse kehtetuks;

**7)** paragrahvi 141 lõikes 2 asendatakse lauseosa „vajaduse märgib arst isiku haigusloos“ lauseosaga „vajadus dokumenteeritakse“;

**8)** paragrahvi 142 lõike 1 tekstiosa „isiku haigusloos ning sellele lisaks“ tunnistatakse kehtetuks;

**9)** paragrahvi 142 lõike 2 esimeses lauses asendatakse sõna „haigusloole“ lauseosaga „ravidokumentide juurde“;

**10)** paragrahvi 142 lõike 2 teises lauses asendatakse sõna „haiguslukku“ sõnaga „ravidokumenti“;

**§ 2. Seaduse jõustumine**

Käesolev seadus jõustub 2026. aasta 1. juulil.

Lauri Hussar

Riigikogu esimees

Tallinn, 2025. a.

Algatab Vabariigi Valitsus 2025. a